钦定古今图书集成/明伦汇编/氏族典/第390卷 > 李彦威
## 钦定古今图书集成/明伦汇编/氏族典/第390卷 > 李彦威

按《五代史李彦威传》：彦威，寿州人，少事梁太祖，太祖
养以为子，冒姓朱氏，名友恭，历汝、颍二州刺史。昭宗
迁洛，拜右龙武统军。时昭宗为梁所迫，王建传檄天
下，举兵诛梁。太祖恐昭宗奔他镇，阴遣敬翔至洛，告
彦威与氏叔琮等，使行弑逆。及昭宗崩，讣至河中，太祖阳惊号哭，骂曰：“奴辈负我，俾我被恶名于后世。”太
祖至洛，流彦威叔琮岭南，使张廷范杀之。彦威临刑，
大呼曰：“卖我以灭口，其如神理何！”遂见杀。